АҞӘА, ԥхынҷкәын 29 - Sputnik. Аҩаша, ԥхынҷкәын 29 рзы Гәдоуҭа ахәҭак х-сааҭк лашарада иаанхоит астанциа маҷ "Гудаута-110" аҟны аремонттә усурақәа ахьымҩаԥырго азы ҳәа аанацҳауеит АУН "Амшынеиқәафымцамч".
Алашара ҟалом асааҭ 10.00 - 13.00 рзы. Лашарада иаанхоит ақалақь агәы, мраҭашәаратәи ахәҭа, Лыхны ақыҭа иатәу Бамбора араион.
Аԥсны афымцамчтә система апроблемақәа ируакуп афымцамчтә хархәагақәа зегьы ахьажәыз.